Vilhelm Bergsøe

Vilhelm Bergsøe (1835−1911) oli tanskalainen kirjailija, alkuaan luonnontieteilijä, joka 1864 valmistui tohtoriksi väitöskirjalla eräästä miekkakalan loiseläimestä (Philichthys xiphiae, 1864). Sairastuttuaan silmätautiin, joka sokeutti hänet joksikin aikaa, hän ryhtyi kirjoittamaan ja julkaisi 1866 Fra Piazza del Popolo, jonka kirjavat, romanttiset kuvaukset sekä Italiasta että senaikaisesta Kööpenhaminasta olivat suosittuja. Muista hänen kertomuksistaan ovat merkittäviä Fra den gamle fabrik sekä runokokoelma I ny og næ.

Bergsøen kertoman kansansadun pohjalta on julkaistu Liisa Ryömän suomentama kertomus Tim ja Tam (Weilin + Göös 1973 ISBN 951-35-0983-4), jonka on kuvittanut tanskalainen kuvittaja ja lastenkirjailija Ib Spang Olsen.

Lähteet

Aiheesta muualla

Tanskalaiset kirjailijat
Tanskalaiset eläintieteilijät
Vuonna 1835 syntyneet
Vuonna 1911 kuolleet